14.11.2022
SK
Úradný vestník Európskej únie
C 431/3
Začatie konania (Vec M.10646 – MICROSOFT / ACTIVISION BLIZZARD) (Text s významom pre EHP)
(2022/C 431/03) Dňa 8. novembra 2022 Komisia rozhodla o začatí konania vo vyššie uvedenej veci po tom ako zistila, že oznámená koncentrácia vyvoláva vážne obavy o jej zlučiteľnosti so spoločným trhom.
Začatie konania otvára druhú fázu preskúmania oznámenej koncentrácie bez toho, aby bolo dotknuté konečné rozhodnutie v tejto veci.
Rozhodnutie je založené na článku 6 ods.
1 písm.
c) nariadenia Rady (ES) č. 139/2004 (1).
Komisia vyzýva zainteresované tretie strany, aby oznámili Komisii svoje pripomienky k oznámenej koncentrácii.
Pripomienky je potrebné doručiť Komisii do 15 dní odo dňa zverejnenia tohto oznámenia, v opačnom prípade tieto pripomienky nemusia byť v predmetnom konaní plne zohľadnené.
Pripomienky je potrebné doručiť faxom (+32 22964301), e-mailom na adresu COMP-MERGER-REGISTRY@ec.europa.eu alebo poštou s uvedením čísla konania M.10646 – MICROSOFT / ACTIVISION BLIZZARD, na nasledujúcu adresu: European Commission (Európska komisia) Directorate-General for Competition (Generálne riaditeľstvo pre hospodársku súťaž) Merger Registry (Registrácia koncentrácií) 1049 Bruxelles/Brussel BELGIQUE/BELGIË
(1) Ú. v.
EÚ L 24, 29.1.2004, s. 1 („nariadenie o fúziách“).